text: 17 Niraj manchay ñakʼariy qallarishajtin wañupojkunapajpis Jehovaqa pakakunallankupuni kanqa. Abraham, Isaac, Jacob ima wañupusqankumanta qhepaman, Jehovaqa Moisesman kayta nerqa: "Noqa ñawpa tatasniykej Diosnin kani, Abrahampata, Isaacpata, Jacobpatawan", nispa (Éxo. 3:6). Jesustaj chayllatataj nispa kaytawan nerqa: "Diosqa mana wañusqaspa Diosninchu, manachayqa kawsajkunajta. Paypajqa tukuy kawsashanku", nispa (Luc. 20:38). Jehovapajqa wañusqa kamachisnin kausashankumanrajpis jina, imaraykuchus paykunata kausarichimonqapuni (Ecl. 7:1).